BWYD, CYMRU Teitl, cychwyn a chymhwyso 1 1 Enw'r Rheoliadau hyn yw Rheoliadau Brasterau Taenadwy (Safonau Marchnata) (Cymru) 2001 a deuant i rym ar 1 Mai 2001. 2 Mae'r Rheoliadau hyn yn gymwys i Gymru. Dehongli 2 1 Yn y Rheoliadau hyn— ystyr “adwerthu” (“ sell by retail ”) yw gwerthu i berson sy'n prynu heblaw ar gyfer ailwerthu; ystyr “Darpariaeth gymunedol” (“ Community Provision ”) yw darpariaeth yn Rheoliad y Cyngor neu Reoliad y Comisiwn y cyfeirir ato yng ngholofn 1 o Atodlen 1 i'r Rheoliadau hyn, fel y'u darllenir ynghyd ag unrhyw ddarpariaeth atodol y cyfeirir ati yng ngholofn 2 gyferbyn â'r cyfeiriad yng ngholofn 1; ystyr “y Ddeddf” (“ the Act ”) yw Deddf Diogelwch Bwyd 1990; ystyr “Cytundeb yr EEA” (“ EEA Agreement ”) yw'r Cytundeb ar yr Ardal Economaidd Ewropeaidd a lofnodwyd yn Oporto ar 2 Mai 1992 fel y'i haddaswyd gan y Protocol a lofnodwyd ym Mrwsel ar 17 Mawrth 1993; ystyr “fitamin A” (“ vitamin A ”) yw fitamin A sydd yn bresennol fel y cyfryw neu ar ffurf ei esterau ac mae'n cynnwys beta-caroten ar y sail bod 6 microgram o feta-caroten neu 12 microgram o garotenoidau actif biolegol eraill yn hafal i 1 microgram o sylwedd sy'n gyfwerth â retinol; ystyr “fitamin D” (“ vitamin D ”) yw'r fitaminau gwrthlechog; mae “gwerthu” (“ sell ”) yn cynnwys meddiannu i werthu, a chynnig, amlygu neu hysbysebu i werthu; ystyr “Gwladwriaeth EEA” (“ EEA State ”) yw Gwladwriaeth sy'n Barti Contractio Cytundeb yr EEA; ystyr “Rheoliad y Comisiwn” (“ the Commission Regulation ”) yw Rheoliad y Comisiwn (EC) Rhif 577/97 sy'n gosod rheolau manwl penodol ar gyfer cymhwyso Rheoliad y Cyngor a Rheoliad y Cyngor (EEC) Rhif 1898/87 ar amddiffyn dynodiadau a ddefnyddir wrth farchnata llaeth a chynhyrchion llaeth, fel y'i diwygiwyd gan Reoliad y Comisiwn (EC) Rhif 1278/97 ), Rheoliad y Comisiwn (EC) Rhif 2181/97 , Rheoliad y Comisiwn (EC) Rhif 623/98 ), Rheoliad y Comisiwn (EC) Rhif 1298/98 , Rheoliad y Comisiwn (EC) Rhif 2521/98 a Rheoliad y Comisiwn (EC) Rhif 568/1999 ; ystyr “Rheoliad y Cyngor” (“ the Council Regulation ”) yw Rheoliad y Cyngor (EC) Rhif 2991/94 ) sy'n gosod safonau ar gyfer brasterau taenadwy. 2 Mae i ymadroddion eraill a ddefnyddir yn y Rheoliadau hyn a hefyd yn Rheoliad y Cyngor neu Reoliad y Comisiwn yr un ystyr ag sydd iddynt yn Rheoliad y Cyngor neu yn Rheoliad y Comisiwn. Esemptiadau 3 1 Ac eithrio lle mae paragraff (2) isod yn gymwys, oni bai a hyd nes y ceir penderfyniad gan Gyd-bwyllgor yr EEA o dan Erthygl 98 o'r Cytundeb EEA i'w diwygio i gyfeirio at Reoliad y Cyngor a Rheoliad y Comisiwn, ni fydd y Rheoliadau hyn yn gymwys mewn perthynas ag unrhyw fraster taenadwy y mae Cytundeb yr EEA yn gymwys iddo ac— a a ddygir i Gymru— i o un o Wladwriaethau'r EEA (heblaw Aelod-wladwriaeth) y cafodd ei gynhyrchu a'i werthu'n gyfreithiol ynddi, neu ii o ran arall o'r Deyrnas Unedig os dygwyd y braster taenadwy hwnnw yno o Wladwriaeth EEA o'r fath; a b sydd wedi'i labelu'n briodol i ddangos natur y braster taenadwy. 2 Ni fydd Rheoliad 4 o'r Rheoliadau hyn yn gymwys mewn perthynas ag unrhyw fargarîn— a a ddygir i Gymru— i o un o Wladwriaethau'r EEA (heblaw'r Deyrnas Unedig) y cafodd ei gynhyrchu a'i werthu'n gyfreithiol ynddi, ii o Aelod-wladwriaeth (heblaw'r Deyrnas Unedig) yr oedd mewn cylchrediad rhydd ac yn cael ei werthu'n gyfreithiol ynddi, neu iii o ran arall o'r Deyrnas Unedig lle cafodd ei gynhyrchu a'i werthu'n gyfreithiol neu lle'r oedd mewn cylchrediad rhydd ac yn cael ei werthu'n gyfreithiol; a b sydd wedi'i labelu'n briodol i ddangos natur y margarîn. 3 At ddibenion paragraff (2) uchod, mae i “cylchrediad rhydd” yr un ystyr ag sydd i “free circulation” yn Erthygl 23(2) o'r Cytuniad sy'n sefydlu'r Gymuned Ewropeaidd. Cynnwys fitaminau mewn margarîn 4 1 Rhaid i unrhyw fargarîn a adwerthir gynnwys ym mhob 100 gram o'r margarîn hwnnw— a dim llai nag 800 microgram a dim mwy na 1000 microgram o fitamin A, a b dim llai na 7.05 microgram a dim mwy nag 8.82 microgram o fitamin D, a swm cymesur mewn unrhyw ran o 100 gram. 2 Ni chaiff neb adwerthu unrhyw fargarîn yn groes i'r rheoliad hwn. Gorfodi 5 Rhaid i bob awdurdod bwyd orfodi a gweithredu'r darpariaethau Cymunedol a'r Rheoliadau hyn o fewn ei ardal. Tramgwyddo a chosbi 6 Os bydd unrhyw berson yn torri neu'n methu cydymffurfio— a â rheoliad 4 o'r Rheoliadau hyn, neu b ag unrhyw ddarpariaeth Gymunedol, bydd yn euog o dramgwydd a bydd yn agored o'i gollfarnu'n ddiannod i ddirwy heb fod yn uwch na lefel 5 ar y raddfa safonol. Amddiffyniad mewn perthynas ag allforion 7 Mewn unrhyw achos o dan reoliad 6(b) o'r Rheoliadau hyn bydd yn amddiffyniad i'r person a gyhuddir brofi— a bod y bwyd yr honnir fod y tramgwydd wedi'i gyflawni mewn perthynas ag ef wedi'i fwriadu ar gyfer ei allforio i wlad sydd â deddfwriaeth sy'n cyfateb i'r Rheoliadau hyn a'i fod yn cydymffurfio â'r ddeddfwriaeth honno; a b bod y ddeddfwriaeth yn cydymffurfio â Rheoliad y Cyngor a Rheoliad y Comisiwn yn achos— i allforio i Aelod-wladwriaeth, neu ii pan fydd yna benderfyniad gan Gydbwyllgor yr EEA o dan Erthygl 98 o Gytundeb yr EEA i'w ddiwygio i gyfeirio at Reoliad y Cyngor a Rheoliad y Comisiwn, allforio i un o Wladwriaethau'r EEA nad yw'n Aelod-wladwriaeth. Cymhwyso amryw o ddarpariaethau'r Ddeddf 8 1 Bydd darpariaethau canlynol y Ddeddf yn gymwys at ddibenion y Rheoliadau hyn ac, onid yw'r cyd-destun yn mynnu fel arall, dehonglir unrhyw gyfeiriad yn y darpariaethau hynny at y Ddeddf neu ran ohoni at ddibenion y Rheoliadau hyn fel cyfeiriad at y Rheoliadau hyn— adran 2 (ystyr estynedig “sale” etc. ); adran 3 (rhagdybiaethau fod bwyd wedi'i fwriadu i bobl ei fwyta); adran 20 (tramgwyddau oherwydd bai person arall); adran 21 (amddiffyniad diwydrwydd dyladwy) fel y mae'n gymwys at ddibenion adran 8, 14 neu 15; adran 22 (amddiffyniad cyhoeddi yng nghwrs busnes); adran 30(8) (sy'n ymwneud â thystiolaeth ddogfennol); adran 35(1) i (3) (cosbi tramgwyddau) i'r graddau y mae'n ymwneud â thramgwyddau o dan adran 33(1) a (2); adran 36 (tramgwyddau gan gyrff corfforaethol). 2 Bydd darpariaethau canlynol y Ddeddf yn gymwys at ddibenion y Rheoliadau hyn ac, oni fydd y cyd-destun yn mynnu fel arall, dehonglir unrhyw gyfeiriad yn y darpariaethau hynny at y Ddeddf at ddibenion y Rheoliadau hyn fel eu bod yn cynnwys cyfeiriad at y darpariaethau Cymunedol— adran 32 (pwerau mynediad); adran 33 (rhwystro etc. swyddogion); adran 44 (amddiffyn swyddogion sy'n gweithredu'n ddidwyll). Diddymu 9 Diddymir drwy hyn y Rheoliadau a bennir yn Atodlen 2 i'r Rheoliadau hyn i'r graddau y maent yn gymwys i Gymru. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis Thomas Llywydd y Cynulliad Cenedlaethol 27 Mawrth 2001